Harry Potter og dødstalismanene – del 1

Harry Potter og dødstalismanene – del 1 er den første delen av to av filmatiseringen av boken Harry Potter og dødstalismanene, skrevet av J.K. Rowling, og kom i 2010. Den andre filmen (Harry Potter og dødstalismanene – del 2) kom ut i 2011. Filmen er regissert av David Yates, og har nok en gang Daniel Radcliffe, Rupert Grint og Emma Watson i rollene som hovedkarakterene Harry Potter, Ronny Wiltersen og Hermine Grang.

 Handling 

Magiverdenen er i fullt kaos etter Hogwarts' rektor Humlesnurrs død. Den onde fyrst Voldemort (Ralph Fiennes) tar over Magidepartementet, og dermed også kontroll over alt som skjer. Han torturerer folk som har "tvilsom" blodstatus, og dreper gompene. Magiverdenens skjebne ligger nå i hendene til våre tre unge venner Harry (Daniel Radcliffe), Ronny (Rupert Grint) og Hermine (Emma Watson). De setter ut på en farlig reise etter malacruxer – gjenstander som Voldemort har lagt igjen sjelen i, og som de må ødelegge for å i det hele tatt ha sjanse til å drepe Voldemort. Men de oppdager snart at dette ikke er noen dans på roser, og de er nødt til å stole på seg selv og hverandre for å overleve i den farlige verden, hvor det kryr av Voldemorts drabanter...

 Rolleliste 

 Rolle  Skuespiller Harry Potter  Daniel Radcliffe Ronny Wiltersen  Rupert Grint Hermine Grang  Emma Watson Fyrst Voldemort den store  Ralph Fiennes Bellatrix DeMons  Helena Bonham Carter Magiminister Rufus Grimst  Bill Nighy Severus Slur  Alan Rickman Alastor 'Galøye' Bister  Brendan Gleeson Rubeus Gygrid  Robbie Coltrane Remus Lupus  David Thewlis Petter 'Ormsvans' Pittelpytt  Timothy Spall Noldus  Toby Jones Lucifus Malfang  Jason Isaacs Draco Malfang  Tom Felton Narsissa Malfang  Helen McCrory Gulla Wiltersen  Bonnie Wright Frank Wiltersen  Oliver Phelps Fred Wiltersen  James Phelps Molly Wiltersen  Julie Walters Arthur Wiltersen  Mark Williams Rulle Wiltersen  Domnhall Gleeson Lulla Lunekjær  Evanna Lynch Xenofilius Lunekjær  Rhys Ifans Dolorosa Uffert  Imelda Staunton Nymfadora Dult  Natalia Tena Fleur Delacour  Clémence Poésy Krynkel  Simon McBurney Herr Ollivander  John Hurt Gregorovich  Rade Serbedzija Fenris Vargar  Dave Legeno Rita Slita  Miranda Richardson

 Trivia 
 Både M. Night Shyamalan og Guillermo del Toro var interessert i å regissere filmen, men David Yates (regissør for de to foregående filmene) fikk fornyet tillit.
 Domnhall Gleeson, som spiller Rulle Wiltersen, er sønnen til Brendan Gleeson, som spiller Galøye Bister.
 J.K. Rowling, forfatteren av bokserien, debuterte som filmprodusent i denne filmen.

 Eksterne lenker 



Kategori:Filmer fra 2010
Kategori:Harry Potter-filmer
Kategori:Filmer basert på bøker
Kategori:Engelskspråklige filmer
Kategori:Britiske eventyrfilmer
Kategori:Oppfølgerfilmer